Unionin tuomioistuimen tuomio (kuudes jaosto) 14.11.2024 – Euroopan komissio v. Bulgarian tasavalta
(Asia C-165/23)1
Jäsenyysvelvoitteiden noudattamatta jättäminen – Ympäristö – Haitallisten vieraslajien tuonnin ja leviämisen ennalta ehkäiseminen ja hallinta – Asetus (EU) N:o 1143/2014 – 14 artiklan 1 ja 2 kohta – Velvollisuus perustaa niiden haitallisten vieraslajien, joilla on merkitystä Euroopan unionin kannalta, seurantajärjestelmä – 13 artiklan 2 ja 5 kohta – Velvollisuudet laatia ja panna täytäntöön yksi toimintasuunnitelma tai toimintasuunnitelmien kokonaisuus ja toimittaa tämä toimintasuunnitelma tai toimintasuunnitelmien kokonaisuus Euroopan komissiolle viipymättä
Oikeudenkäyntikieli: bulgaria
Asianosaiset
Kantaja: Euroopan komissio (asiamiehet: C. Hermes ja G. Koleva)
Vastaaja: Bulgarian tasavalta (asiamiehet: T. Mitova ja S. Ruseva)
Tuomiolauselma
Bulgarian tasavalta ei ole noudattanut haitallisten vieraslajien tuonnin ja leviämisen ennalta ehkäisemisestä ja hallinnasta 22.10.2014 annetun Euroopan parlamentin ja neuvoston asetuksen (EU) N:o 1143/2014 13 artiklan 2 ja 5 kohdan mukaisia velvoitteitaan, koska se ei ole laatinut ja pannut täytäntöön yhtä toimintasuunnitelmaa tai toimintasuunnitelmien kokonaisuutta eikä toimittanut tätä toimintasuunnitelmaa tai toimintasuunnitelmien kokonaisuutta Euroopan komissiolle viipymättä.
Bulgarian tasavalta ei ole noudattanut asetuksen N:o 1143/2014 14 artiklan 1 ja 2 kohdan mukaisia velvoitteitaan, koska se ei ole perustanut niiden haitallisten vieraslajien, joilla on merkitystä Euroopan unionin kannalta, seurantajärjestelmää, joka sisältää kaikki kyseisen asetuksen 14 artiklan 2 kohdassa mainitut tiedot, tai lisännyt sitä olemassa olevaan järjestelmäänsä.
Bulgarian tasavalta velvoitetaan korvaamaan oikeudenkäyntikulut.
____________
1 EUVL C 173, 15.5.2023.